

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 350-01/20-01/32

URBROJ: 2186/12-03/01-21-38

Ivanec, 15. ožujka 2021.

Na temelju članka 109. i 111. Zakona o prostornom uređenju („Narodne novine“ br. 153/13, 65/17, 114/18, 39/19 i 98/19) te članka 35. Statuta Grada Ivanca („Službeni vjesnik Varaždinske županije“ br. 21/09, 12/13 i 23/13 – pročišćeni tekst, 13/18, 8/20 i 15/21), Gradsko vijeće Grada Ivanca na 46. sjednici održanoj 15. ožujka 2021. godine, donosi

**ODLUKU**

**o donošenju**

**VII. Izmjena i dopuna Urbanističkog plana uređenja Ivanca**

**I. TEMELJNE ODREDBE**

**Članak 1.**

Donose se VII. izmjene i dopune Urbanističkog plana uređenja Ivanca (u daljnjem tekstu: Plan).

**Članak 2.**

Sastavni dio ove Odluke je elaborat pod naslovom VII. izmjene i dopune Urbanističkog plana uređenja Ivanca u jednoj knjizi i sadrži:

**I. Tekstualni dio** (Odredbe za provođenje)

**II. Grafički dio** koji sadrži kartografske prikaze u mjerilu 1:5000

 1. Korištenje i namjena površina

 2. Prometna, ulična i komunalna infrastrukturna mreža

 2.a. Promet

 2.b. Javne komunikacije

 2.c. Elektroopskrba

 2.d. Plinoopskrba

 2.e. Vodoopskrba i odvodnja

 3. Uvjeti korištenja, uređenja i zaštite površina

 4. Način i uvjeti gradnje

**III. Obrazloženje**

**IV. Prilozi**

Elaborat iz stavka 1. ovog članka ovjerava se pečatom Gradskog vijeća Grada Ivanca i potpisom predsjednika Gradskog vijeća Grada Ivanca.

**Članak 3.**

VII. izmjene i dopune Urbanističkog plana uređenja Ivanca izrađene su u skladu s Odlukom o izradi istih (Službeni vjesnik Varaždinske županije 91/20).

VII. izmjene i dopune Urbanističkog plana uređenja Ivanca izrađene su od strane ARHEO d.o.o. iz Zagreba.

Uvid u VII. izmjene i dopune Urbanističkog plana uređenja Ivanca može se obaviti u Upravnom odjelu za urbanizam, komunalne poslove i zaštitu okoliša Grada Ivanca, Trg hrvatskih ivanovaca 9b.

**II. ODREDBE ZA PROVOĐENJE**

**Članak 4.**

**U članku 46. dodaju se novi stavci (2), (3) i (4) koji glase:**

(2) Temeljem važeće Odluke o razvrstavanju javnih cesta, područjem Grada Ivanca prolazi državna cesta D35 (Varaždin (D2) - Lepoglava - Sv. Križ Začretje (D1)).

(3) Za planirane priključke na državnu cestu ili rekonstrukciju postojećih priključaka potrebno je izraditi projektnu dokumentaciju u skladu s važećim Pravilnikom o uvjetima za projektiranje i izgradnju priključaka i prilaza na javnu cestu, te ishoditi suglasnost Hrvatskih cesta d.o.o. u skladu s važećim Zakonom o cestama.

(4) U cilju zaštite državne ceste potrebno je poštivati zaštitni pojas uz cestu u skladu s važećim Zakonom o cestama.

**U članku 46. postojeći stavci (2) i (3) postaju stavci (5) i (6).**

**Članak 5.**

**U članku 62. stavku (1) tekst** ''Uredbe o ekološkoj mreži (NN 124/13 i 105/15)'' **mijenja se tekstom** ''važeće Uredbe o ekološkoj mreži i nadležnostima javnih ustanova za upravljanje područjima ekološke mreže''**.**

**U članku 62. stavak (2) mijenja se i glasi:**

(2) Ekološku mrežu RH (mrežu Natura 2000), prema članku 5. važeće Uredbe o ekološkoj mreži i nadležnostima javnih ustanova za upravljanje područjima ekološke mreže, čine sljedeća područja ekološke mreže:

* područja očuvanja značajna za ptice (POP) - područja značajna za očuvanje i ostvarivanje povoljnog stanja divljih vrsta ptica od interesa za Europsku uniju, kao i njihovih staništa, te područja značajna za očuvanje migratornih vrsta ptica, a osobito močvarna područja od međunarodne važnosti,
* područja očuvanja značajna za vrste i stanišne tipove (POVS) - područja značajna za očuvanje i ostvarivanje povoljnog stanja drugih divljih vrsta i njihovih staništa, kao i prirodnih stanišnih tipova od interesa za Europsku uniju,
* vjerojatna područja očuvanja značajna za vrste i stanišne tipove (vPOVS),
* posebna područja očuvanja značajna za vrste i stanišne tipove (PPOVS).

**U članku 62. stavku (3) tekst** ''Uredbom o ekološkoj mreži (NN 124/13 i 105/15)'' **mijenja se tekstom** ''važećom Uredbom o ekološkoj mreži i nadležnostima javnih ustanova za upravljanje područjima ekološke mreže''**.**

**U članku 62. stavak (4) mijenja se i glasi:**

(4) Za područje ekološke mreže potrebno je provoditi smjernice za zaštitu ciljeva očuvanja za svako područje, a koje su propisane važećom Uredbom o ekološkoj mreži i nadležnostima javnih ustanova za upravljanje područjima ekološke mreže, važećim Pravilnikom o ciljevima očuvanja i mjerama očuvanja ciljnih vrsta ptica u područjima ekološke mreže, važećim Pravilnikom o strogo zaštićenim vrstama i važećim Pravilnikom o popisu stanišnih tipova, karti staništa te ugroženim i rijetkim stanišnim tipovima.

**U članku 62. stavku (5) tekst** ''Uredbe o ekološkoj mreži (NN 124/13 i 105/15)'' **mijenja se tekstom** ''važeće Uredbe o ekološkoj mreži i nadležnostima javnih ustanova za upravljanje područjima ekološke mreže''**.**

**U članku 62. stavku (8) tekst** ''članku 24. stavku 2. Zakona o zaštiti prirode (NN 80/13)'' **mijenja se tekstom** ''važećem Zakonu o zaštiti prirode''**.**

**U članku 62. stavku (8) tekst** ''članku 3. Pravilnika o ocjeni prihvatljivosti za ekološku mrežu (NN 146/14)'' **mijenja se tekstom** ''važećem Pravilniku o ocjeni prihvatljivosti za ekološku mrežu''**.**

**Članak 6.**

**U članku 66. stavku (1) tekst** ''Zakona o zaštiti i očuvanju kulturnih dobara (NN 69/99,151/03,157/03,100/04)'' **mijenja se tekstom '**'važećeg Zakona o zaštiti i očuvanju kulturnih dobara''**.**

**U članku 66. stavku (1) u tablici redovi pod rednim brojevima 21. i 37. mijenjaju se i glase:**

|  |  |  |  |  |
| --- | --- | --- | --- | --- |
| 21 | Rudolfa Rajtera 5, Stara škola | 1298/2 | civilna građevina | L |

|  |  |  |  |  |
| --- | --- | --- | --- | --- |
| **37** | **Stari grad Ivanec** | **839/1, 839/2, 839/3, 840, 841, 842** | **arheološko područje** | **P** |

**U članku 66. stavku (1) kazalo ispod tablice mijenja se i glasi:**

Z- zaštićeno kulturno dobro, P-preventivno zaštićeno kulturno dobro, PZ- prijedlog zaštite kulturnog dobra, L- lokalno kulturno dobro

**Članak 7.**

**U članku 69. stavku (1) alineji 1, broj** ''24,41'' **mijenja se brojem** ''23,83''**.**

**Članak 8.**

**U članku 74. stavku (3), alineja 5 mijenja se i glasi:**

* Zakon o ublažavanju i uklanjanju posljedica prirodnih nepogoda

**U članku 74. stavku (3), alineja 8 mijenja se i glasi:**

* Plan djelovanja civilne zaštite

**U članku 74. stavku (3), alineja 11 mijenja se i glasi:**

* Pravilnik o smjernicama za izradu procjene rizika od katastrofa i velikih nesreća za područje Republike Hrvatske i JLP(R)S

**Članak 9.**

**U članku 78. stavku (1), broj** ''7'' **mijenja se brojem** ''8''**.**

**U članku 78. stavku (1), riječ** ''tri'' **mijenja se riječju** ''četiri''**.**

**III. ZAVRŠNE ODREDBE**

**Članak 10.**

Stupanjem na snagu ove Odluke, prestaje važiti Urbanistički plan uređenja Ivanca (Službeni vjesnik Varaždinske županije 15/01, 04/08, 34A/12, 32/14, 43/14 - Pročišćeni tekst, 27/16, 32/16 - pročišćeni tekst, 75/18, 90/18 - pročišćeni tekst, 83/19 i 08/20 - pročišćeni tekst) u slijedećim dijelovima:

- GRAFIČKI DIO - KARTOGRAFSKI PRIKAZI:

 1. Korištenje i namjena površina

 2. Prometna, ulična i komunalna infrastrukturna mreža

 2.a. Promet

 2.b. Javne komunikacije

 2.c. Elektroopskrba

 2.d. Plinoopskrba

 2.e. Vodoopskrba i odvodnja

 3. Uvjeti korištenja, uređenja i zaštite površina

 4. Način i uvjeti gradnje

**Članak 11.**

Zadužuje se Odbor za statut i poslovnik Gradskog vijeća Grada Ivanca, za utvrđivanje i objavu pročišćenog teksta Odluke o donošenju Urbanističkog plana uređenja Ivanca.

**Članak 12.**

Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNICA GRADSKOG

 VIJEĆA GRADA IVANCA:

 Ksenija Sedlar Đunđek, mag. oec.